钦定古今图书集成/明伦汇编/家范典/第106卷 > 春秋四传 > 《答僩奴重阳二甥》前人
## 钦定古今图书集成/明伦汇编/家范典/第106卷 > 春秋四传 > 《答僩奴重阳二甥》前人

《僩奴赵氏甥伉》《重阳崔氏甥播》。

“弃职曾守拙，翫幽遂忘喧。山涧依硗脊，竹树荫清源。
贫居烟火湿，岁熟梨枣繁。风雨飘茅屋，蒿草没瓜园。
群属相欢悦，不觉过朝昏。有时看禾黍，落日上秋原。
饮酒任真性，挥笔肆狂言。一朝忝兰省，三载居远藩。
复与诸弟子，篇翰每相敦。西园休习射，南池对芳樽。
山药经雨碧，海榴陵霜翻。念尔不同此，怅然复一论。”
重阳守故家，僴子旅湘沅。俱有缄中藻，恻恻动离魂。
不知何日见，衣上泪空存。